Der findes tre typer ansøgninger på engelsk: ”Cover Letter” (ansøgning), ”Letter of Motivation” (motiveret ansøgning) og ”Letter of Interest” (uopfordret ansøgning). Cover Letter Cover Letter refererer til omslaget eller forsiden på et CV, fordi den fungerede som en introduktion i CV’et i gamle dage. I modsætning til den moderne forståelse af en ansøgning som et følgebrev – noget, man læser, efter man har læst et CV – var ansøgningen det første, arbejdsgiverne læste. Selvom navnet Cover Letter stadig er det foretrukne engelske ord for en ansøgning, har dens funktion og betydning i forbindelse med jobsøgning ændret sig, ligesom den gjorde i Danmark. De fleste ansøgninger bliver aldrig læst, så det er CV’et, man bør fokusere på, når man ansøger på engelsk. Til gengæld bruger man i engelsktalende lande i vidt omfang profiltekster (CV-resuméer) øverst på CV’et, hvor man skriver en ekstrakort version af det, man ellers ville skrive i en Cover Letter. Letter of Motivation Letter of Motivation er som navnet antyder en motiveret ansøgning. I engelsktalende lande bliver denne type ansøgning kun brugt i forbindelse med ansøgninger om optagelse på uddannelser, udvekslingsprogrammer eller frivillige jobs. Letter of Interest Letter of Interest refererer til en uopfordret ansøgning. Disse kaldes også ”unsolicited applications”, men sidstnævnte refererer til ansøgning som en begivenhed frem for det dokument, der bliver sendt.